Lav et referat af nedenstående tekst:

Tekst:
Der var sikkert dem, der mente, at de havde set forkert i kalenderen. Men den var god nok. Fredag eftermiddag var det (næsten) jul i Thisted, selv om der er 111 dage til juleaften. 40 julemænd- og koner gik gennem byen for at skabe god stemning, og på Torvet lød tonerne af Rudolf med den røde tud. Og jo, der var skam med en mening med galskaben. Baggrunden for det hele var, at Dansk Julemands Laug har besluttet at kåre Thisted til Årets Juleby 2020. Og efter at julemændene havde marcheret gennem byen, fik handelschefen i Thisted by, Michael Vendelbo, overrakt et officielt diplom på, at Thisted har fået den fornemme titel. - Det betyder da mega meget. Så har vi mulighed for at skabe noget liv og sætte positivt fokus på byen i en svær tid, sagde Michael Vendelbo. Julemandslaugets begrundelse for kåringen er blandt andet, at Thisted er en hyggelig købstad, der gør meget ud af julen og får en ny julebelysning i år. Hen over weekenden er der flere julearrangementer i Thisted, og fredagens fejring faldt i øvrigt også sammen med, at Thisted Bryghus frigav årets juleøl.

Referat:
Thisted er blevet kåret til Årets Danske Juleby 2020, og det blev fredag fejret med overrækkelsen af et officielt diplom.